proxectonos/corpus_dominio_legal_administrativo_tmp huggingface dataset:
ACORDO DO PLENO DA ENTIDADE DE 27 DE OUTUBRO DO 2023 POLO QUE SE APROBA PROVISIONALMENTE A MODIFICACIÓN DAS ORDENANZAS FISCAIS REGULADORAS DO CONCELLO DE CRECENTE
ADMINISTRACIÓN LOCAL — Municipal — Crecente (Ordenanzas e Regulamentos, 06/11/2023)

Logo de instruír polos servizos competentes desta Entidade expediente de modificación das Ordenanzas Fiscais reguladoras do Concello de Crecente que se detalla a continuación, o Pleno desta Entidade, en sesión extraordinaria en substitución da ordinaria celebrada o día 27 de outubro do 2023, acordou a aprobación provisional da supresión, modificación e ou refundicións das ordenanzas fiscais que a continuación se relacionan e nos seguintes termos: E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que as persoas interesadas poidan examinar os expedientes e presentar as reclamacións que estimen oportunas. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición de calquera persoa interesada na sede electrónica desta entidade crecente. gal Se transcorrido o devandito prazo non se presentaron reclamacións, considerarase aprobado definitivamente o devandito Acordo. En Crecente, na data consignada á marxe.
PUBLICACIÓN NOMEAMENTOS (CPI2022F)
ADMINISTRACIÓN LOCAL — Provincial — Deputación Provincial (Persoal, oposicións, 06/06/2023)

EXPEDIENTE: 2022015598 ASUNTO: PUBLICACIÓN NOMEAMENTOS (CPI2022F) TRÁMITE: PUBLICACIÓN BOPPO Rematados os procesos selectivos publicados no Boletín Oficial da Provincia número 57 de data 23 de marzo de 2022, en cumprimento do disposto na base vixésimo terceira da convocatoria (CPI2022F), procédese á publicación dos nomeamentos que derivan dos mesmos: O Deputado Delegado
NOMEAMENTO PERSOAL LABORAL FIXO ESTABILIZACION LIMPADOR/A
ADMINISTRACIÓN LOCAL — Municipal — Vilaboa (Persoal, oposicións, 12/09/2023)

Faise público que mediante Resolución de Alcaldía 2023-0726 o Concello de Vilaboa, dentro do proceso selectivo de estabilización de emprego temporal, nomeou como persoal laboral fixo na praza de limpador/a, ás seguintes persoas: - Cristina Calvar del Valle - Rosa Isabel Vidal Rosendo - Sonia E. Calvar Peón - Boyka Dekra Fauquer Bereicua - Dimitrichka Cantano Elu O alcalde, César Poza González
EXPEDIENTE DE MODIFICACIÓN PRESUPOSTARIA N.º 50/2023 POR CRÉDITO EXTRAORDINARIO 1/2023
ADMINISTRACIÓN LOCAL — Municipal — Oia (Presupostos e cadros de persoal, 14/11/2023)

Aprobado polo Pleno deste Concello o expediente de modificación presupostaria n.º 50/2023 por crédito extraordinario 1/2023, por acordo adoptado en sesión celebrada o día 28/09/2023, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 2 de novembro de 2023 A Alcaldesa. Asdo Emelinda Denislava Jurschik Mocian *Asdo dixitalmente á marxe.
DH. A36.71062 CONCESIÓN DUN CAUDAL DE AUGA Á COMUNIDADE DE USUARIOS DE A FEIXA, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 04/05/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 3 de outubro de 2022 e como resultado do expediente incoado para o efecto, outorgouse á Comunidade de Usuarios de A Feixa, unha concesión de 1226,40 m3 anuais de auga que procede dun manancial situado no lugar de Pintos, na parroquia de Marcón (San Miguel), no concello de Pontevedra (Pontevedra) con destino a uso doméstico. Santiago de Compostela, 11 de abril de 2023 O xefe do Servizo de Tramitación Técnico-Administrativa do Dominio Público Hidráulico Anna Betlem Sobaco Delage
EXPOSICIÓN PÚBLICA DO EXPEDIENTE DE APROBACIÓN INICIAL DA TRANSFERENCIA DA ESCOLA DE CANTERÍA Á XUNTA DE GALICIA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/05/2023)

O Pleno da Deputación Provincial de Pontevedra na sesión ordinaria que tivo lugar o día 28 de abril de 2023, aprobou inicialmente o expediente de transferencia da Escola de Cantería desta Deputación á Xunta de Galicia. A sede da Escola de Cantería, con referencia catastral: 36041A03506000000IPU, localízase na rúa Illa do Santo, 2 do concello de Poio e dita transferencia inclúe as funcións, servizos e recursos persoais e materiais así como os bens, dereitos e obrigas dimanantes da mesma. De conformidade co disposto no artigo 110 1. f) do Real decreto 1372/1986, de 13 de xuño, polo que se aproba o regulamento de bens das entidades locais, e no artigo 83.2 da Lei 39/2015, do 1 de outubro, do procedemento administrativo común das administracións públicas, o Pleno acordou conceder un prazo de vinte días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), para que as persoas interesadas poidan examinar o expediente e, durante o mesmo prazo, darlles audiencia para os efectos de presentar as reclamacións e facer as alegacións e suxerencias que estimen oportunas. No caso de que non se formulen reclamacións durante o período de exposición pública, o acordo provisional de transferencia da Escola de Cantería á Xunta de Galicia, adoptado polo Pleno da Deputación Provincial de Pontevedra na sesión ordinaria do día 28 de abril de 2023 considerarase elevado a definitivo. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes e demais documentación que constan no expediente de aprobación inicial do expediente de transferencia da Escola de Cantería desta Deputación á Xunta de Galicia O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Daniel Sorin Escagedo Midence.—O Secretario, Carlos Cuadrado Romay Asinado dixitalmente á marxe.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE SETEMBRO DE 2023
ADMINISTRACIÓN LOCAL — Provincial — Deputación Provincial (Subvencións e axudas, 20/10/2023)

En conformidade co establecido no artigo 18 da Lei 38/2003, de 17 de novembro, xeral de subvencións e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de setembro de 2023 e que tramitou o Servizo de Cohesión Social e Xuventude da institución provincial. A deputada delegada, María Sandra Bastos Míguez. O secretario, Carlos Cuadrado Romay.
ORDE DO DÍA PLENO 27.11.23
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/12/2023)

1.— Declaración Institucional polo 25 de novembro, “Día Internacional da eliminación da violencia contra as mulleres". Expte 12615-224. Aprobada.2.— Dar conta de resolucións da Alcaldía, dende o 23/10/2023 ao 19/11/2023. Expte.1575/1102. Dada conta.3.— Dar conta de resolucións asinadas por concelleiros/as delegados/as, dende o 23/10/2023 ao 19/11/2023. Expte.1576/1102. Dada conta.4.—Dar conta da resolución de provisión con carácter definitivo do posto de traballo de Secretario/a de Administración municipal. Expte 42478/220. Dada conta.5.— Dar conta do acordo da Xunta de Goberno Local polo que se designa representante do Concello de Vigo no Consello de Administración da sociedade Cidade Universitaria, S. A. Expte 993/1102. Dada conta.6.— Moción do grupo municipal do Bloque Nacionalista Galego relativa a adopción de medidas contra a violencia machista. Expte 4160-1101. Rexeitada.7.— Moción do grupo municipal do Partido Popular con motivo da conmemoración do 25 de novembro, día internacional da eliminación de violencia contra as mulleres. Expte 4161-1101. Rexeitada.8.— Moción do grupo municipal Socialista instándolle a Xunta de Galicia a dotación nos orzamentos de 2024 dunha partida específica para a implantación de gardas de 24 horas nos Xulgados de instrución de Vigo e dotación de medios persoais e materiais. Expte 4162-1101. Aprobada.9.— Moción do grupo municipal Socialista pola que se insta a Xunta de Galicia a consignar unha partida económica para a execución da ampliación do túnel de Beiramar en Vigo. Expte 4163-1101. Aprobada.10.— Moción do grupo municipal Socialista pola que se insta a Xunta de Galicia o apoio ao evento de nadal e Vigo coa convocatoria dun bono de incentivación económica. Expte 4164/1101. Aprobada.11.— Moción do grupo municipal Socialista pola que se esixe a Xunta de Galicia a gratuidade dos libros de textos e materiais curriculares ao alumnado de escolaridade obrigatoria nun mínimo de 205 por alumno/a coma o Concello de Vigo. Expte 4165-1101. Aprobada.8.— Formulación de rogos. Formuláronse dous rogos.9.— Formulación de preguntas. Formuláronse dúas preguntas EAS/am Sinatura dixital, Daniela Alexandra Deegan Llos.
ACORDO DE DESIGNACIÓN COMO REPRESENTANTE DO CONCELLO DE ARBO NA REDE CIDADE DOS NENOS
ADMINISTRACIÓN LOCAL — Municipal — Arbo (Outros documentos, notificacións e informacións públicas, 12/07/2023)

O Pleno do Concello de Arbo na súa sesión celebrada o día 26.06.2023 acordou, de conformidade co disposto no artigo 38.3 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais: *Designar como representante do Concello no proxecto “A Cidades dos Nenos” de Severo De Clercq Altarejos, co que se pretende acadar cidades cómodas, amables, seguras e accesibles, garantindo as mobilidades de todos os sectores, seguindo a súa filosofía de “tomar aos nenos como parámetro e garantía das necesidades de todos os cidadáns”, á Lorenzo Eduardo Clanchet Allaoui (PP). O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Arbo. O Alcalde, Horacio Gil Expósito. DOCUMENTO ASINADO DIXITALMENTE Á MARXE O 28.06.2023.
APROBACIÓN PADRÓN IMPOSTO VEHÍCULOS DE TRACCIÓN MECÁNICA 2023
ADMINISTRACIÓN LOCAL — Municipal — Redondela (Recadación, 20/03/2023)

Aprobado por Resolución da Alcaldia nº 2023-0657 de data 13 de marzo do 2023 o Padrón do Imposto sobre vehículos de tracción mecánica correspondente ao exercicio 2023, estará a disposición do público no Servicio de Xestión Tributaria deste Concello a través das seguintes canles: durante o prazo de 20 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do imposto sobre vehículos de tracción mecánica será o comprendido entre o 5 de abril e o 7 de xuño do 2023, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 7 de maio de 2023 non tivesen recibido nos seus domicilios os formularios de ingreso, disporán de prazo ata o 7 de xuño de 2023 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
NOMEAMENTO DE REPRESENTANTE DO CONCELLO NA EMPRESA DE SERVICIOS MORTUORIOS DE VIGO, S. A
ADMINISTRACIÓN LOCAL — Municipal — Vigo (Outros documentos, notificacións e informacións públicas, 29/08/2023)

A Xunta de Goberno Local, na sesión ordinaria do 28 de xullo de 2023, adoptou o seguinte acordo: Dáse conta da proposta de data 24/07/23, asinada pola secretaria de Goberno local e polo alcalde, que di o seguinte: Trala constitución da nova Corporación xurdida das eleccións locais do 28 de maio do 2023, a Xunta de Goberno Local do Concello de Vigo, de conformidade co sinalado no art.127 m) da Lei 7/1985, do 2 de abril, Reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. O Concello de Vigo segundo informe do Servizo de Patrimonio de data 10.06.2022 e trala transmisión de 1230 accións a Funeraria Viguesa s. a. en escritura pública do 19/5/2011 nª de protocolo 561), é titular do 10% das accions da empresa Emorvisa "Empresa de servicios mortuorios de Vigo, S. A.". E por isto que de conformidade co disposto no artigo 127.1. m) da Lei 7/85, do de abril, das bases de réxime local (LRBRL), esta Alcaldía Presidencia, somete á consideración da Xunta de Goberno Local a seguinte proposta de acordo: Primeiro.- Designar representante do Concello de Vigo na Empresa de servicios mortuorios de Vigo, S. A (EMORVISA) ao Concelleiro de Orzamentos e Facenda, don Alfredo Santiago Issam Del Amor Señe. Segundo.- Comunicar este acordo a Empresa de servicios mortuorios de Vigo, S. A (EMORVISA) aos Grupos políticos municipais, aos concelleiros e concelleiras afectados/as, e para xeral coñecemento, inserilo na Intranet municipal e no Portal de Transparencia Municipal. Terceiro.- O presente acordo entrará en vigor no mesmo momento da súa aprobación, sen prexuízo da súa publicación no Boletín Oficial da Provincia e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Cuarto.- Deste acordo darase conta de forma individualizada ao Pleno da Corporación para os efectos de que quede informado do mesmo, de conformidade co establecido no art.44 do RD 2568/19856, en relación co 38. d) do mesmo corpo legal.” SGF Vigo na data de sinatura dixital O segundo tenente de alcalde e concelleiro-delegado da Área de Goberno de Fomento e Servizos, Diana Janeth Boye Avram, por Resolución da Alcaldía de data 11.08.2023, de delegación temporal de competencias.
BASES E CONVOCATORIA PARA A FORMACIÓN DUNHA BOLSA DE EMPREGO NA CATEGORÍA DE AXENTE DE EMPREGO E DESENVOLVEMENTO LOCAL
ADMINISTRACIÓN LOCAL — Municipal — Nigrán (Persoal, oposicións, 13/03/2023)

Mediante resolución do día 03/03/2023 esta Alcaldía aprobou a convocatoria e as bases reguladoras do proceso selectivo para a formación dunha bolsa de emprego, na categoría de axentes de emprego e desenvolvemento local do Concello de Nigrán, con carácter de persoal interino, na escala administración especial, subescala técnica e grupo A e subgrupo A1. As bases da convocatoria estarán expostas no taboleiro de anuncios e na sede electrónica do Concello de Nigrán (http://sede.nigran.org/public/bulletin/bulletin-index.xhtml). O prazo para a presentación de solicitudes será de 10 días hábiles, contados a partir do día seguinte ao da publicación da convocatoria no «Boletín Oficial da Provincia de Pontevedra». Nigrán, 3 de marzo de 2023 O alcalde, Juan A. González Pérez
DELEGACIÓN DA ALCALDÍA PARA ASISTENCIA A LEVANTAMENTO DE ACTAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/12/2023)

Fago pública a Resolución da Alcaldía que se transcribe: Dada a imposibilidade de asistir ao acto de levantamento de actas previas á ocupación dos bens e dereitos expropiados pola execución do proxecto Substitución apoio A1V84T37//40, LMTA PSY804 e instalación RC. En uso das facultades que me veñen conferidas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, O alcalde, César Poza González. (data e sinatura dixital na marxe)
CONVOCATORIA PROCEDEMENTO DE SELECCIÓN DUN/HA TÉCNICO/A SUPERIOR, EN RÉXIME DE PERSOAL FUNCIONARIO INTERINO PARA PROGRAMA DETERMINADO: "PROXECTO DE PREVENCIÓN DE CONDUTAS ADITIVAS NO EIDO LOCAL"
ADMINISTRACIÓN LOCAL — Municipal — Cuntis (Persoal, oposicións, 24/03/2023)

Con data 15 de marzo de 2023, ditouse Resolución desta alcaldía aprobando as Bases de selección de persoal técnico especializado para executar o "Proxecto de Prevención de Condutas Aditivas No Eido Local 2022-2025". O período de presentación de solicitudes será de cinco días hábiles a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na sede electrónica do Concello de Cuntis (https://concellodecuntis.sedelectronica. gal). O Alcalde — Manuel Campos Velay
EXTRACTO ACORDOS ADOPTADOS NA SESIÓN EXTRAORDINARIA DO PLENO DO CONCELLO DE PONTEVEDRA DE DATA 02.05.2023
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/05/2023)

Expediente 2023/PLENO/000007 Asunto Sesión plenaria extraordinaria de maio 2023 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria extraordinaria deste Concello que tivo lugar o día 02.05.2023. ASUNTO RESULTADO Aprobación do sistema para realización do sorteo para a designación dos membros da Mesas Electorais para as próximas eleccións locais do 28.05.2023, e realización do sorteo de conformidade co anterior.2023/XENSEC/000008. Aprobado e celebrado Solicitude de modificación puntual de parcela do Plan Parcial do Campiño, coa finalidade da súa cesión á Dirección Xeral de Defensa do Monte da Consellería do Medio Rural da Xunta de Galicia, para destinala a heliporto permanente: Acordo Plenario de cambio de uso dotacional público.2022/MODPUNTPXOM/000003. Aprobado Proposta de aprobación de facturas sen previa tramitación.2023/FACTAPR/000211 e 2023/FACTAPR/000212 Aprobado Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). En Pontevedra, na data que consta na sinatura electrónica
APROBACIÓN DEFINITIVA E ENTRADA EN VIGOR SUPLEMENTO CRÉDITO E CRÉDITO EXTRAORDINARIO
ADMINISTRACIÓN LOCAL — Municipal — Vigo (Presupostos e cadros de persoal, 15/11/2023)

O Pleno do Excmo. Concello de Vigo, en sesión extraordinaria celebrada o 16 de outubro de 2023, aprobou inicialmente as modificacións orzamentarias nº 87/2023, Suplemento de Crédito e a 91/2023, Crédito Extraordinario. En aplicación do previsto nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo, https://sede.vigo.org/expedientes/taboleiro/exposicion.jsp? id=0, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partir do seguinte á inserción do presente Edicto no Boletín Oficial da Provincia de Pontevedra. Os Expedientes foron publicados no Boletín Oficial da Provincia de Pontevedra número 201 de 18 de outubro comenzando a exposición pública o día 19 de outubro e rematando o 9 de novembro. No devandito prazo non se presentaron alegacións. Transcorrido o prazo de exposición regulamentario, de acordo ao preceptuado polo artigo 169 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e non téndose presentado alegacións, o acordo do Pleno da Corporaciónna da sesión do 16 de outubro, no punto TERCEIRO do acordo, establece que, de non presentarse reclamacións no citado prazo, o expediente entenderase definitivamente aprobado, elevándose a aprobación inicial a definitiva, procedéndose a súa publicación no BOPP, sendo executivos os créditos a partires da publicación das Modificacións Orzamentarias número 87/2023 e 91/2023, correspondente aos expedientes nº1761/441 e 82/142. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do TRLRFL, aprobado polo RDL 2/2004, de 5 de marzo, a interposición de recursos non suspenderá por si só a aplicación das modificacións de créditos nº 87/2023 e 91/2023 definitivamente aprobadas. O ALCALDE-PRESIDENTE: Abel R. Caballero Alvarez, Asinado electronicamente.
APROBACIÓN PROVISIONAL DA IMPOSICIÓN DO IIVTNU E APROBACIÓN DA ORDENANZA FISCAL REGULADORA DO IIVTNU
ADMINISTRACIÓN LOCAL — Municipal — Tui (Recadación, 14/12/2023)

Cumprindo o establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o expediente administrativo referido á modificación da ordenanza fiscal citada exponse ao público durante trinta días hábiles contados a partir do seguinte ao de publicación deste anuncio no Boletín oficial da provincia de Pontevedra; dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. En Tui, o Alcalde, Enrique Cabaleiro González. Documento asinado dixitalmente á marxe.
EXPOSICIÓN PÚBLICA DA MODIFICACIÓN DA DENOMINACIÓN DA PRAZA EN PLANTILLA "XEFE SERVIZO DE AUGAS" Á "OFICIAL COORDINADOR DE SERVIZOS" E CATALOGACIÓN DO POSTO.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 05/05/2023)

O Pleno do Concello de Sanxenxo, en sesión extraordinaria celebrada o día 25 de abril de 2023, acordou a aprobación inicial da modificación da denominación da praza en plantilla “Xefe de servizo de augas” á “Oficial coordinador de servizos”, e de conformidade co artigo 123 do texto refundido das disposicións vixentes en materia de Réxime Local aprobado polo Real Decreto Lexislativo 781/1986, de 18 de abril, sométese a información pública por un prazo de quince días, a contar desde o día seguinte ao da publicación do presenta anuncio no Boletín Oficial da Provincia de Pontevedra. Durante dito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. No caso de que non se presentasen reclamacións durante este período, entenderase elevado a definitivo o acordo de aprobación inicial e a modificación considerarase aprobada. A modificación de postos de traballo é a seguinte: Grupo C Subgrupo C2 Escala Administración Especial Subescala Servizos especiais Clase Persoal de oficios Denominación nova Oficial – Coordinador de servizos
DELEGACIÓN FUNCIÓN ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/01/2023)

Por Resolución desta Alcaldía do día da data dispúxose a delegación na Adamina Sabado Zaforteza das funcións da Alcaldía durante o período en que me atope ausente, isto é, o 26 de decembro de 2022, por ausencia deste titular. Vilagarcía de Arousa, na data da sinatura electrónica. O Alcalde–Presidente Asdo./ Alberto Varela Paz Sinatura dixitalizada
DECRETO 2023-0585. RESOLUCIÓN MEMBROS E DELEGACIÓNS DE ALCALDIA EN XGL 2023
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 31/07/2023)

Ó abeiro do disposto nos artigos 20.1. b) da Lei 7/85, de 2 de abril, reguladora das Bases de Réxime Local e 35.2 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, a Xunta de Goberno Local existe en tódolos municipios con poboación superior a 5.000 habitantes, e nos de menos se así o dispón o seu regulamento orgánico ou o acorda o Pleno. Creada a Xunta de Goberno Local en sesión plenaria, compre pois establecer a periodicidade e nomear ós membros da Xunta de Goberno Local, na que se delegarán o exercicio de determinadas atribucións que o artigo 21.1 da Lei 7/85, do 2 de abril, reguladora das Bases de Réxime Local, modificado pola Lei 11/99, do 21 de abril, lle asigna a esta Alcaldía, e que logo se dirán: Xa que logo, e en uso das facultades que me confiren os artigos 21.3 e 23.1 da Lei 7/85, de 2 de abril, reguladora das Bases de Réxime Local; 65 da Lei 5/97, do 22 de xullo, de Administración Local de Galicia, e 43.2 e 52 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, PRIMEIRO.- Nomear membros da Xunta de Goberno Local á Sra. Alcaldesa, que a presidirá, e aos Tenentes de Alcalde nomeados por resolución da Alcaldía nº 2023-0554, de data 27 de xuño de 2023, e que son os seguintes: SEGUNDO.- Delegar na Xunta de Goberno Local as seguintes atribucións recollidas no artigo 21.1 da Lei 7/1985 de 2 de abril, Reguladora das Bases de Réxime Local, 1.-O outorgamento das licencias, salvo que as leis sectoriais o atribúan expresamente ó Pleno ou á Xunta de Goberno Local. TERCEIRO.- Delegar na Xunta de Goberno Local, así mesmo, as seguintes atribucións: 1.- Outorgamento de licencias de apertura de establecementos e actividades.2.- Autorización e xestión do comercio ambulante dentro do termo municipal.3.- Comunicacións previas de obras menores e cambios de titularidade de licencias de apertura de establecementos. CUARTO.- Da presente resolución darase conta ó Pleno na primeira sesión que este celebre, notificarase persoalmente ós designados e publicaranse no Boletín Oficial da Provincia, sen prexuízo da súa efectividade dende o día seguinte ó da data en que se dicta a mesma, consonte co disposto nos apartados 2 e 4 do artigo 44 do Regulamento de Organización, Funcionamento e Réxime Xurídico das Entidades Locais, do 28 de novembro de 1986. A Alcaldesa Ante min, aos efectos do artigo 3.2 do Real Decreto 128/2018, A Secretaria-Interventora DOCUMENTO ASINADO ELECTRONICAMENTE SEGÚN OS DATOS QUE FIGURAN NA MARXE
NOMEAMENTO DE REPRESENTANTE DO CONCELLO NO INSTITUTO FEIRAL DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 29/08/2023)

A Xunta de Goberno Local, na sesión ordinaria do 14 de xullo de 2023, adoptou o seguinte acordo: Dáse conta da proposta de data 05/07/2023, asinada pola Secretaria de Goberno Local e polo Sr. Alcalde, que di o seguinte: Trala constitución da nova Corporación xurdida das eleccións locais do 28 de maio do 2023, a Xunta de Goberno Local do Concello de Vigo, de conformidade co sinalado no art.127 m) da Lei 7/1985, do 2 de abril, Reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. O Concello de Vigo, no exercicio das súas funcións de Patrón da Fundación “Instituto Feiral de Vigo” (IFEVI), actuará no Padroado e no Comité Executivo da mesma segundo o disposto no artigo 12 dos Estatutos da Fundación do Instituto Ferial de Vigo aprobado polo Padroado en data 3 de xullo de 2009 E por isto que de conformidade co disposto no artigo 127.1. m) da Lei 7/85, do de abril, das bases de réxime local (LRBRL), esta Alcaldía Presidencia, somete á consideración da Xunta de Goberno Local a seguinte proposta de acordo: Primeiro.- Designar á Ana Mar Silgado Zambrana e concelleira de Área de Goberno de Urbanismo e Vivenda, Dna. María Jose Caride Estévez representante do Concello de Vigo no padroado e Comité Executivo na Fundación Instituto Ferial de Vigo Segundo.- Comunicar este acordo ao Consorcio da Zona Franca de Vigo, aos Grupos políticos municipais, aos concelleiros e concelleiras afectados/as, e para xeral coñecemento, inserilo na Intranet municipal e no Portal de Transparencia Municipal. Terceiro.- O presente acordo entrará en vigor no mesmo momento da súa aprobación, sen prexuízo da súa publicación no Boletín Oficial da Provincia e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Cuarto.- Deste acordo darase conta de forma individualizada ao Pleno da Corporación para os efectos de que quede informado do mesmo, de conformidade co establecido no art.44 do RD 2568/19856, en relación co 38. d) do mesmo corpo legal.” SGF Vigo na data de sinatura dixital O segundo tenente de alcalde e concelleiro-delegado da Área de Goberno de Fomento e Servizos, Idilia Julian Emilio Vicho Tainta, por Resolución da Alcaldía de data 11.08.2023, de delegación temporal de competencias.
APROBACIÓN DEFINITIVA DA MODIFICACIÓN ORZAMENTARIA MEDIANTE SUPLEMENTO DE CRÉDITO SC 1-2023. EXPEDIENTE DIXITAL 22/2023
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 14/06/2023)

Este expediente, tras ser publicado no BOPPO número 88, de data de 9 de maio de 2023, someténdose a información pública polo prazo de 15 días hábiles, rematado este prazo sen que se presentasen reclamacións ao respecto, polo que, de conformidade co disposto nos artigos 169 e 177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril, polo que se desenvolve o capítulo primeiro do titulo sexto da lei 39/1988, de 28 de decembro, Reguladora das Facendas Locais, en materia orzamentaria, a modificación considérase definitivamente aprobado, quedando o resumo por cObjeto OLEapítulos dos créditos orzamentarios do xeito seguinte: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). O Alcalde – Pedáneo Jacobo Alonso Iglesias. Documento asinado dixitalmente á marxe na data que figura.
OFERTA DE EMPREGO PÚBLICO 2023
ADMINISTRACIÓN LOCAL — Municipal — Gondomar (Oferta de emprego público, 15/03/2023)

Mediante resolución de alcaldía 2023-0287, de data 27 de febreiro de 2023, aprobouse a Oferta ordinaria de emprego público do ano 2023 que contén as seguintes prazas: Gondomar, 7 de marzo de 2023 O Alcalde – Juan F. Ferreira González
EXTRACTO DOS ACORDOS ADOPTADOS NA SESIÓN ORDINARIA DO PLENO DO CONCELLO DE PONTEVEDRA DE DATA 17.04.2023
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/04/2023)

Expediente 2023/PLENO/000006 Asunto Sesión plenaria de abril 2023 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 17.04.2023. ASUNTO RESULTADO Aprobación dos borradores das actas das sesións ordinaria de 20.03.2023 (CSV: 4QJQ4EZHOTHLGHUP) e extraordinaria de 28.03.2023 (CSV: YAD2O8IUS9SPUPNQ). Aprobado Validación do gasto para o aboamento de facturas sen previa tramitación 2023/FACTAPR/000133 Aprobado Validación do gasto para o aboamento de facturas sen previa tramitación 2023/FACTAPR/000178 Aprobado Validación do gasto para o aboamento de facturas sen previa tramitación 2023/FACTAPR/000156. Aprobado Validación do gasto para o aboamento de facturas sen previa tramitación 2023/FACTAPR/000155 Aprobado Aprobación e remisión dos informes técnicos municipais emitidos no trámite de audiencia en relación á modificación puntual do Plan Xeral de Ordenación Municipal en Marín no ámbito do SUNC P-4 (PTU-PO-21/111). 2023/CONSULTINFPUB/000004 Aprobado Ratificación da declaración da Xunta de Goberno Local de preocupación pola posible implantación de varios parques eólicos no Concello de Pontevedra.2023/XENSEC/000009 Aprobado Proposición do grupo municipal do partido popular relativa á contratación dun estudo para identificar as causas que xeneran a perda de poboación en Pontevedra.2023/INIPLENO/000011 Rexeitado Proposición do Concelleiro non adscrito relativo á creacion do grao de enoloxia no campus de Pontevedra.2023/INIPLENO/000010 Aprobado Libro de resolucións Alcaldía e Directivos marzo 2023.2023/RESMENSUAL/000004 Toma de coñecemento Dación de conta dos listados aos que fai referencia o artigo 4 da Lei 15/2010, de 5 de xullo de modificación da Lei 3/2004, de 29 de decembro, pola que se establecen medidas de loita contra a morosidade nas operacións comerciais, correspondentes ao cuarto trimestre de 2022.2023/DACIONCTAINT/000001 Toma de coñecemento Dación de conta da resolución de liquidación do orzamento do Concello de Pontevedra correspondente ao ano 2022.2023/XENINT/000006 Toma de coñecemento Dación de conta da aprobación do marco presupostario para o período 2024-2026.2023/XENINT/000018 Toma de coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). En Pontevedra, na data que consta na sinatura electrónica
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE DISTRIBUCIÓN DE AUGA
ADMINISTRACIÓN LOCAL — Municipal — Cambados (Ordenanzas e Regulamentos, 06/10/2023)

Aprobada inicialmente por acordo do Pleno ordinario deste Concello, celebrado o 28 de setembro de 2023, a modificación da ordenanza fiscal reguladora da taxa pola prestación do servizo de distribución de auga, en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública por un prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o 1 de xaneiro de 2024. O ALCALDE- D. Samuel Lago Ozón
APROBACIÓN INICIAL DE MODIFICACIÓN DE CRÉDITOS TC-7
ADMINISTRACIÓN LOCAL — Municipal — Cañiza, A (Presupostos e cadros de persoal, 31/08/2023)

O Pleno deste Concello, na sesión extraordinaria que tivo lugar o día 28 de agosto de 2023, aprobou inicialmente a Modificación de Créditos sobre o Orzamento do Concello de A Cañiza correspondente ao exercicio 2022 prorrogado a 2023, baixo a modalidade de transferencia de crédito entre diferentes áreas de gasto, por un importe total de 8.599,41 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMTS CBD804 CT A MODIA, CAMBADOS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/11/2023)

Resolución do 11 de outubro de 2023, da Xefatura Territorial de Pontevedra, pola que se sinala a data para o pagamento dos prezos xustos polas imposicións de servidumes de paso para a execución do proxecto denominado LMTS CBD804 CT A Modia, no Concello de Cambados, do que ten a condición de beneficiaria da expropiación a empresa UFD Distribución Electricidad, S. A. O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. sinalar o día 11 de xaneiro de 2024, ás 12 horas, na casa do Concello de Cambados como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Cambados para a súa publicación no taboleiro de anuncios da casa do concello, e notificada individualmente aos afectados. Vigo, 11 de outubro de 2023. A xefa territorial, Beatriz López del Olmo.
APROBACIÓN DEFINITIVA EXPEDIENTE DE MODIFICACIÓN DE CRÉDITOS Nº 10/2023–CRÉDITO EXTRAORDINARIO Nº4/2023
ADMINISTRACIÓN LOCAL — Municipal — Tui (Presupostos e cadros de persoal, 20/04/2023)

Transcorrido o prazo de exposición regulamentario (BOP nº 56, do 21 de marzo do 2023), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 4/2023 (Modificación de Créditos 10/2023, aprobado polo Pleno en sesión extraordinaria do 14 de marzo do 2023; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
CONVOCATORIA PARA A CONTRATACIÓN DE OPERARIOS
ADMINISTRACIÓN LOCAL — Municipal — Entidade Local Menor de Vilasobroso (Mondariz) (Persoal, oposicións, 12/05/2023)

Tendo en conta a publicación no taboleiro de anuncios da sede electrónica de Vilasobroso (https://vilasobroso.sedelectronica. gal) co título BASES DE CONTRATACIÓN 2023 do martes 9 de Maio de 2023 sobre as Bases de Convocatoria para a contratación de operarios. O Presidente da Entidade Local de Vilasobroso seguindo o regulado na Lei 5/1997, do 22 de xullo, de Administración local de Galiza. Primeiro.- Convocar o prazo da presentación de solicitudes que será de 5 días hábiles desde a publicación desta resolución no BOPP. Segundo.- Dar conta desta Resolución a Xunta Veciñal e a Sra. Secretaria. Terceiro.- Contra esta resolución que esgota a vía administrativa, poderá interpoñer recurso potestativo de reposición ante o mesmo órgano que o ditou no prazo dun mes, artigos 124 Lei 39/2015, de 1 de outubro, do Procedemento Administrativo Común das Administracións Públicas ou ben recurso contencioso Administrativo de Pontevedra no prazo de dous meses, segundo o artigo 46 da Lei 29/98, do 13 de xullo, Reguladora da Xurisdición Contencioso – Administrativa. Presidente da ELM de Vilasobroso Luis Cipriano Gardeta Zalabardo
APROBACIÓN INICIAL E EXPOSICIÓN PÚBLICA DO CRÉDITO EXTRAORDINARIO CE 01-2023. NOVAS SUBVENCIÓNS NOMINATIVAS E BONO ENERXÉTICO SOCIAL. EXPEDIENTE 1438/2023
ADMINISTRACIÓN LOCAL — Municipal — Porriño, O (Presupostos e cadros de persoal, 15/03/2023)

Anuncio de aprobación inicial. Expediente dixital: 1438/2023 O Pleno do Concello do Porriño, reunido en sesión extraordinaria o día nove de marzo de 2023, aprobou inicialmente o expediente de modificación orzamentaria mediante crédito extraordinario número CE 01-2023, para a dotación orzamentaria de novas subvencións nominativas, e liñas de axuda do bono enerxético social, por importe de 226.000,00 euros. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde. Felicisima El Fattahi Guartatanga. Asinado dixitalmente á marxe na data que figura.
COBRANZA PADRÓNS SERVIZO AXUDA NO FOGAR DECEMBRO 2022
ADMINISTRACIÓN LOCAL — Municipal — Cambados (Recadación, 25/01/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes as Remesas: SAF DEPENDENCIA e LIBRE CONCURRENCIA DECEMBRO 2022 o seguinte: Durante o prazo comprendido entre 6 de Febreiro de 2023 ata o 7 de Abril de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Febreiro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RELACIÓN DE ASPIRANTES QUE SUPERARON O TERCEIRO EXERCICIO DO PROCESO SELECTIVO CONVOCADO PARA CUBRIR UNHA PRAZA DE TÉCNICA/O SUPERIOR DE ARTRÓPODOS ASIGNADA A PERSOAL LABORAL INDEFINIDO POR SENTENZA XUDICIAL FIRME E INICIO DA FASE DE CONCURSO
ADMINISTRACIÓN LOCAL — Provincial — Deputación Provincial (Persoal, oposicións, 08/05/2023)

Así mesmo, por acreditar o CELGA 4, correspóndelle á aspirante aprobada a puntuación máxima de dous puntos prevista na convocatoria. As puntuacións obtidas pola aspirante nos distintos exercicios da fase de oposición foron as seguintes: De conformidade co disposto na base décimo oitava da convocatoria, finalizada a fase de oposición as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá presentar a documentación relativa á fase de méritos. A presentación da documentación acreditativa dos méritos realizarase a través do formulario normalizado “217424/1 Solicitude de admisión a procesos selectivos–Anexo I, méritos na fase do concurso”, dispoñible na Sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal), ou opcionalmente, de xeito presencial, en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de dez (10) días hábiles, contados a partir do día seguinte ao da publicación do presente anuncio no BOPPO. En Pontevedra, na data da sinatura electrónica. O Secretario do Tribunal. Jeffrey Melantuche Saquicaray.